Placuit atque convenit inter domnum Maimbodum episcopum et canonicos suos, Humbertum prepositum cum ceteris canonicis Sancti Vincentii Matiscensis, necnon ab alia parte Aalelino et uxori sue Deodate, ut terras inter se commutarent, quod et fecerunt. Inprimis donat atque commutat Aalelinus et uxor ejus, a partibus Sancti Vincentii, vineam unam in pago Matisconensium, in agro Viriaco, terminat a mane terra Bannoldi, a medio die Dominico, a sero Ingelmaro, a circio Sancti Vincentii; habet in longo perticas III et pedes VII, in ambis frontibus perticas II et pedes X. Et donat ibi campum in ipsa villa, qui terminat a mane ad ipsos donatores, a medio die Sancti Vincentii, a sero camino publico, a circio ad ipso Aalelino; habet in longo perticas XVIIII, in lato IIII. Similiter donat atque commutat domnus episcopus et canonici sui, a partibus Aalelino, campum unum de ratione Sancti Vincentii in ipsa villa Avenaco. Terminatur a mane terra Widoni, a medio die et a sero et circio ad ipso Aalelino; habet in longo perticas XIIII, in ambis frontibus perticas III. Infra istis terminibus, unusquisque quod accepit teneat et possideat et faciat quod voluerit. Si quis hoc calumniaverit, IIII libras auri componat. S. Adalelini et uxoris ejus Deodate. S. Engelmari. S. Euvrardi. S. Heldierii. S. Teudonis. S. Mainardi. Hactum est hoc regnante Lothario rege.